Un vulcan din Islanda care a început să erupă de duminică, pentru cea de a patra oară din decembrie, continuă să arunce fum, cenușă și lavă, fără să producă pagube momentan infrastructurii și localității din localitate, potrivit autorităților, transmite Reuters, scrie Agerpres.
Magma acumulată în subteranul din peninsula Reykjanes, lângă capitala Islandei, Reykjavik, de la ultima erupţie care a avut loc în februarie. Autorităţile au emis o alertă, duminică, cu doar 15 minute înainte ca fântâni de lavă să ţâşnească dintr-o fisură lungă de 3 kilometri, loc în care s-a produs şi erupţia din februarie.
Luni, în jurul prânzului, fluxul de lavă s-a redus în una dintre cele trei regiuni ale fisurii care au devenit active de duminică, conform Biroului Meteorologic islandez. Barierele ridicate în prealabil au îndepărtat fluxul de lavă de elemente de infrastructură din regiune, printre care centrala geotermală Svartsengi şi localitatea pescărească Grindavik, care numără aproximativ 4000 de locuitori.
Imagini ale televiziunii publice RUV au arătat fluxul de lavă curgând la câteva sute de metri de localitatea evacuată după niște erupţii produse în noiembrie şi respectiv în februarie.
"Sistemele de apărare de la Grindavik şi-au demonstrat valoarea... ele au ghidat fluxul de lavă în direcţia dorită", conform furnizorului local de energie HS Orka, care a mai precizat că infrastructura legată de centrala Svartsengi a rămas neafectată.
În weekend lava a acoperit unul dintre cele trei drumuri care duc la Grindavik, iar luni lava a ajuns până în apropierea unui al doilea drum care duce în localitate.
Biroul meteorologic a transmis că este improbabil ca scurgerea de lavă să ajungă în mare. De asemenea, vântul puternic poate purta gazele nocive emise de vulcan spre nord-vest, dar sunt riscuri reduse să ajungă până la Reykjavik.
Aeroportul Keflavik din Reykjavik a rămas operaţional.
Aceasta a fost cea de-a 7-a erupţie vulcanică din peninsula Reykjanes din 2021, când sistemele geologice care erau adormite de 800 de ani au redevenit active.